Legal Document

Category: 2000

Text:
29. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 79874/364 της 15 Ιουν./5 Ιουλ.  1990 (ΦΕΚ Β΄ 411) Απαιτούμενα δικαιολογητικά και αδειούχοι αδειών λειτουργίας ειδικών ραδιοδικτύων. Έχοντας υπόψη: 1.Τις διατάξεις του Ν.Δ. 1244/72, όπως τροποποιήθηκε με το Νόμ. 1780/88, σε συνδυασμό με εκείνες του εκτελεστικού Π.Δ. 271/76 «περί λειτουργίας ερασιτεχνικών και πειραματικών σταθμών Ασυρμάτου, ειδικών ραδιοδικτύων και ιδρύσεως υπηρεσίας ελέγχου ραδιοεκπομπών». 2.Τη με αριθ. 15917/6.9.82 απόφαση του Υφυπουργού Συγκοινωνιών, η οποία ρυθμίζει την έκδοση αδειών εισαγωγής, εγκατάστασης και λειτουργίας γενικότερα και τα τεχνικά χαρακτηριστικά των ειδικών ραδιοδικτύων. 3.Τη ΔΟΝΣ/16337/3.12.86 κοινή απόφαση του Υπουργού Προεδρίας της Κυβέρνησης και του Υφυπουργού Μεταφορών και Επικοινωνιών «Διατηρούμενες σε ισχύ κείμενες διατάξεις καθορισμού των απαιτούμενων πιστοποιητικών - δικαιολογητικών κ.λπ., για διεκπεραίωση υποθέσεων πολιτικών, αρμοδιότητας των υπηρεσιών του τομέα Ταχ/μείωνΕπικ/νιών του Υπουργείου Μεταφορών και Επικοινωνιών». 4.Τη με αριθ. 19916/15.11.82 απόφαση του Υφυπουργού Συγκ/νιών που καθορίζει τα δικαιολογητικά για τη χορήγηση άδειας λειτουργίας ειδικού ραδιοδικτύου καθώς και τις δημόσιες ή ιδιωτικές επιχειρήσεις που δικαιούνται της αδείας αυτής. 5.Τη με αριθ. Υ.1067/9.5.1990 κοινή απόφαση του Πρωθυπουργού και του Υπουργού Μεταφορών και Επικοινωνιών «Ανάθεση αρμοδιοτήτων Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών», αποφασίζουμε: Α.ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ Όλα όσα αναφέρονται στην παρ. 5 του άρθρ. 5 της ΔΟΝΣ/16337/3.12.86 κοινής απόφασης του Υπουργού Προεδρίας της Κυβέρνησης και του Υφυπουργού Μεταφορών και Επικοινωνιών «Διατηρούμενες σε ισχύ κείμενες διατάξεις καθορισμού των απαιτουμένων πιστοποιητικών - δικαιολογητικών κ.λπ. για διεκπεραίωση υποθέσεων πολιτών, αρμοδιότητας των Υπηρεσιών του Τομέα Ταχ/μείων-Επικοινωνιών του Υπουργείου Μεταφορών-Επικ/νιών» (ΦΕΚ 842/Β/4.12.86). Σελ. 470,0030 Τεύχος ΙΒ-11-1 - ΙΒ-11-2 Σελ. 54 Β.ΔΙΚΑΙΟΥΧΟΙ ΑΔΕΙΩΝ ΛΕΙΤΟΥΡΓΙΑΣ ΕΙΔΙΚΩΝ ΡΑΔΙΟΔΙΚΤΥΩΝ ΣΕ ΣΥΧΝΟΤΗΤΕΣ VHF ή UHF. Βα.Επιχειρήσεις Παροχής Υπηρεσιών: 1.Συνεργεία συντήρησης και επισκευής υδραυλικών ή ηλεκτρικών εγκαταστάσεων και συσκευών, ανελκυστήρων, οχημάτων και λοιπών παρεμφερών δραστηριοτήτων. Οι επιχειρήσεις αυτές πρέπει να εμφανίζονται με τη μορφή συλλογικών οργάνων ή εταιρειών και να διαθέτουν αυτοκίνητα με την ανάλογη επαγγελματική χρήση. Στην κατηγορία αυτή συμπεριλαμβάνονται και οι επιχειρήσεις κατασκευής και εμπορίας ηλεκτρικών και ηλεκτρονικών εγκαταστάσεων και συσκευών, εφόσον διαθέτουν τα απαραίτητα αυτ/τα και κινητά συνεργεία για τη συντήρηση και την επισκευή των συσκευών που εμπορεύονται. 2.Τράπεζες, ασφαλιστικές Εταιρείες, ναυπηγεία και βιομηχανίες για την επικοινωνία τους και μόνο με τα αυτοκίνητα που μεταφέρουν χρήματα ή τιμαλφή της επιχείρησής τους. 3.Επιχειρήσεις παροχής υπηρεσιών ασφαλείας προς τρίτους (SECURITY, φύλαξη περιουσιών κ.λπ.). Οι επιχειρήσεις αυτές πρέπει να εμφανίζονται με τη μορφή πλήρως οργανωμένων Εταιρειών, στο καταστατικό των οποίων θα παρουσιάζεται με σαφήνεια το αντικείμενο των δραστηριοτήτων τους, και οι οποίες θα πρέπει να διαθέτουν και αυτοκίνητα χρηματαποστολών, μεταφοράς συστημάτων ασφαλείας, κ.λπ. 4.Τοπογραφικά και γεωτεχνικά συνεργεία. 5.Νοσοκομεία-Κλινικές. 6.Δημοσιογραφικές επιχειρήσεις, ραδιοφωνικοί και τηλεοπτικοί σταθμοί. 7.Βιομηχανίες, λατομεία και εργοτάξια (μέσα στα όρια των εγκαταστάσεων και των χώρων λειτουργίας τους για επικοινωνία του προσωπικού ασφαλείας ή του προσωπικού των διαφόρων συνεργείων). 8.Επιχειρήσεις ψεκασμού. 9.Αθλητικά σωματεία. 10.Επιχειρήσεις παροχής οδικής βοήθειας (γερανοφόρα, φορτηγά και μοτοσυκλέττες) κινητών συνεργείων). 22.Ζ.δ.29 Ιδιωτικοί Σταθμοί Ασυρμάτου - Χρήση Ραδιοσυχνοτήτων 11.Τεχνικές Εταιρείες που εκτελούν δημόσια έργα. 12.Επιχειρήσεις χωματουργικών εργασιών που έχουν στην κατοχή τους τα ανάλογα μηχανήματα έργων και φορτηγά οχήματα, καθώς και επιχειρήσεις που διαθέτουν γερανοφόρα οχήματα. Ββ.Εμπορικές Επιχειρήσεις διανομής αγαθών: 1.Επιχειρήσεις διανομής γάλακτος και συναφών προϊόντων. 2.Επιχειρήσεις διανομής τροφίμων ποτών. 3.Επιχειρήσεις διανομής καυσίμων και λιπαντικών. 4.Επιχειρήσεις διανομής δεμάτων, εγγράφων (αυτ/τα και μοτοσυκλέττες). 5.Επιχειρήσεις διανομής φαρμάκων. 6.Εκδοτικές επιχειρήσεις και επιχειρήσεις διανομής εφημερίδων, περιοδικών. 7.Επιχειρήσεις εμπορίας και διακίνησης αγροτικών προϊόντων. Βγ.Επιχειρήσεις ειδικών μεταφορών: 1.Οργανωμένες μεταφορικές επιχειρήσεις που διαθέτουν αυτοκίνητα δημόσιας χρήσης. Οι επιχειρήσεις αυτές πρέπει να εμφανίζονται με τη μορφή Εταιρειών, κοινοπραξιών, ενώσεων προσώπων κ.λπ. 2.Επιχειρήσεις τουριστικών λεωφορείων (τουριστικά γραφεία, λοιπές τουριστικές επιχειρήσεις και ξενοδοχεία που διαθέτουν μεταξύ των άλλων και τουριστικά λεωφορεία). 3.Επιχειρήσεις παραγωγής και διανομής έτοιμου σκυροδέματος. 4.Επιχειρήσεις μεταφοράς λυμάτων. 5.Επιχειρήσεις ΡΑΔΙΟΤΑΞΙ σύμφωνα με τα Π.Δ. 587/88 και 482/87. Βδ.Δημόσιες Επιχειρήσεις-Οργανισμοί-Συνεταιρισμοί-Ιδρύματα κ.λπ. 1.Οργανισμοί κοινής ωφέλειας. 2.Νομικά Πρόσωπα Δημοσίου Δικαίου. 3.Κρατικές Υπηρεσίες, Διπλωματικές αποστολές και Γραφεία Διεθνών Οργανισμών στην Ελλάδα. 4.Δημόσια και ιδιωτικά εκπαιδευτικά Ιδρύματα. 5.Κληροδοτήματα και ευαγή Ιδρύματα. 6.Πολιτικά Κόμματα. (Μόνο για τις μετακινήσεις των Προέδρων και των κοινοβουλευτικών ομάδων στο λεκανοπέδιο Αττικής, καθώς και για την ασφάλεια των συγκεντρώσεων που οργανώνουν τα κόμματα και οι νεολαίες τους σε διάφορες περιοχές της χώρας). Βε.Επιχειρήσεις παραγωγής και διανομής εκρηκτικών πυρομαχικών, χημικών, κ.λπ. Γ.ΔΙΚΑΙΟΥΧΟΙ ΕΙΔΙΚΩΝ ΡΑΔΙΟΔΙΚΤΥΩΝ ΜΕ ΕΠΑΝΑΛΗΠΤΗ (SEMI-DUPLEX). Εκτός από τις δημόσιες υπηρεσίες και τις επιχειρήσεις του ευρύτερου δημοσίου τομέα, δικαίωμα χρήσης επαναλήπτη για λειτουργία (SEMIDUPLEX), έχουν και οι παρακάτω: 1.Ραδιοφωνικοί και τηλεοπτικοί σταθμοί. (Περιοχή συχνοτήτων UHF). 2.Τράπεζες και επιχειρήσεις παροχής υπηρεσιών ασφαλείας προς τρίτους για τα δίκτυα των χρηματαποστολών τους (περιοχή συχνοτήτων UHF). 3.Επιχειρήσεις παροχής οδικής βοήθειας (περιοχή συχνοτήτων VHF/UHF) και επιχειρήσεων ΡΑΔΙΟΤΑΞΙ. 4.Ιατρικά-Διαγνωστικά Κέντρα και κλινικές. 5.Διπλωματικές αποστολές και Γραφεία Διεθνών Οργανισμών που βρίσκονται στην Ελλάδα. «6.Εταιρείες που αναλαμβάνουν την εκτέλεση τεχνικών έργων μεγάλης έκτασης και σημασίας του Δημοσίου, των Νομικών Προσώπων Δημοσίου Δικαίου, των Οργανισμών Τοπικής Αυτοδιοίκησης ή Κοινής Ωφέλειας, καθώς και των Επιχειρήσεων του ευρύτερου δημόσιου τομέα, ύστερα από εκτίμηση του δημοσίου συμφέροντος, το οποίο θα κρίνεται κάθε φορά με σχετική απόφαση του Υπουργού Μεταφορών και Επικοινωνιών για το εκάστοτε συγκεκριμένο έργο (Περιοχή συχνοτήτων UHF).» Η περ. 6 συμπληρώθηκε από την παρ. 1 της 64465/102/4-19 Ιουνίου 1997 (ΦΕΚ Β΄ 502) αποφ. Υπ. Μεταφορών & Επικοινωνιών. Για τις παραπάνω περιπτώσεις χορήγησης αδειών εγκατάστασης επαναλήπτη πρέπει να λαμβάνονται υπόψη τα εξής: α.Η εγκατάσταση επαναλήπτη προορίζεται μόνο για την κάλυψη επικοινωνιακών αναγκών στα αστικά κέντρα και κατά μήκος του κυρίου εθνικού οδικού δικτύου. β.Οι άδειες εγκατάστασης και λειτουργίας επαναλήπτη θα δίνονται κατά περίπτωση και εφόσον η αρμόδια Υπηρεσία του Υπουργείου διαπιστώσει, από τα στοιχεία που θα υποβάλλονται από τον ενδιαφερόμενο, ότι οι συγκεκριμένες επικοινωνιακές ανάγκες είναι τεχνικά αδύνατο να εξυπηρετηθούν με επικοινωνία SIMPLEX. γ.Η θέση εγκατάστασης του επαναλήπτη θα εγκρίνεται κατά περίπτωση από την αρμόδια Υπηρεσία του ΥΠΜΕ μετά την αναγκαία ηλεκτρομαγνητική εναρμόνιση με τα άλλα ραδιοηλεκτρικά δίκτυα που λειτουργούν στην ίδια περιοχή. δ.Οι συχνότητες δεν θα είναι αποκλειστικής χρήσης, πέραν αυτού μπορεί να γίνεται και σύγχρηση των διατιθεμένων καναλιών μεταξύ των ανωτέρω Χρηστών σε ορισμένες περιοχές που εκ των πραγμάτων δεν μπορεί να υπάρξει άλλη τεχνική λύση. ε.Η παροχή έγκρισης για τη χρήση επαναλήπτη στις παραπάνω περιπτώσεις εξαρτάται πάντοτε από τη δυνατότητα εξεύρεσης των κατάλληλων ραδιοσυχνοτήτων για τη ζητούμενη περιοχή λειτουργίας του Ρ/Δ ή τις δυνατότητες συμμερισμού. Δ.ΓΕΝΙΚΕΣ ΠΑΡΑΤΗΡΗΣΕΙΣ 1.Οι κινητοί σταθμοί που θα λειτουργούν στα πλαίσια ραδιοδικτύου μιας επιχείρησης επιτρέπεται να τοποθετούνται μόνο σε επαγγελματικά αυτ/τα που ανήκουν στην κάτοχο του Ρ/Δ επιχείρηση. Απαγορεύεται η εγκατάσταση των σταθμών αυτών σε επιβατηγά αυτοκίνητα ιδιωτικής χρήσης. Κατ’ εξαίρεση επιτρέπεται η εγκατάσταση κινητών σταθμών σε (Αντί για τη σελ. 470,0031) Σελ. 470,0031(α) Τεύχος 1289-Σελ. 97 Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.29 επιβατηγά αυτ/τα δημοσίων υπηρεσιών, δήμων και κοινοτήτων, καθώς και σε ένα μόνο επιβατηγό αυτοκίνητο τραπεζών, οργανισμών κοινής ωφέλειας και λοιπών επιχειρήσεων του δημοσίου που χρησιμοποιείται για τη μεταφορά του Πρόεδρου και των μελών του Διοικητικού Συμβουλίου τους και το οποίο εντάσσεται υποχρεωτικά στο δίκτυο για τις γενικότερες υπηρεσιακές ανάγκες των προαναφερομένων δικαιούχων. 2.Η δυνατότητα χρήσης φορητών ασυρματικών συσκευών στα πλαίσια των αδειών λειτουργία ειδικών ραδιοδικτύων πρέπει να είναι πάρα πολύ περιορισμένη. Η χρήση αυτή επιτρέπεται κυρίως σε αυστηρώς περιορισμένη έκταση και για κάλυψη επικοινωνιακών αναγκών του προσωπικού ασφαλείας, πυρασφαλείας, και γενικής εποπτείας των Δήμων, Κοινοτήτων και λοιπών επιχειρήσεων, καθώς επίσης σε τοπογραφικά συνεργεία, στο προσωπικό των Εταιρειών παροχής ασφαλείας, στα δημοσιογραφικά συνεργεία των ραδιοφωνικών και τηλεοπτικών σταθμών και σε όποιες άλλες περιπτώσεις έκρινε η Υπηρεσία του ΥΠΜΕ τη χρήση τους σαν απολύτως αναγκαία. 3.Για τη διαπίστωση της απολύτως συγκεκριμένης δραστηριότητας μιας επιχείρησης και προκειμένου να στοιχειοθετηθεί δικαίωμα χορήγησης άδειας ειδικού ραδιοδικτύου, είναι δυνατό να ζητείται από την αρμόδια Υπηρεσία του ΥΠΜΕ και υποβολή πρόσθετων δικαιολογητικών. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. Η απόφαση 19916/15.11.82 καταργείται.